0136.xml
داعش نے مغوی امریکی صحافی کے قتل کی ویڈیو جاری کردی
واشنگٹن ۔ 20 اگست (اے پی پی) داعش نے مغوی امریکی صحافی کے قتل کی ویڈیو جاری کردی ۔ ’اسلامک اسٹیٹ ان عراق اینڈسیریا‘ کے عسکریت پسندوں کی طرف سے جاری ویڈیو میں مغوی امریکی صحافی کا سر قلم کرتے ہوئے دکھایا گیا ہے۔ وائٹ ہاؤس کے مطابق امریکی انٹیلی جنس ایجنسیاں اس ویڈیو کی اصلیت کے بارے میں تحقیقات کر رہی ہیں۔وائٹ ہاؤس کی ایک ترجمان کا کہنا تھا کہ اگر یہ ویڈیو اصلی ہے تو ان کی حکومت اس سفاکانہ قتل کی مذمت اور متاثرہ صحافی کے اہلخانہ اور دوستوں کے ساتھ دلی ہمدردی اور دکھ کا اظہار کرتی ہے۔واضح رہے کہ امریکی صحافی جمیز فولی 2 سال پہلے شام سے لاپتہ ہو گئے تھے۔
APP
20.08.14
0136p.xml
داعش کا امریکہ کو پیغام ! شام میں امریکی صحافی قتل ، ویڈیو جاری  عراق میں مداخلت سے باز رہو! داعش کی امریکہ کے خلاف براہ راست پہلی کارروائی
دمشق (نیٹ نیوز ) شام اور عراق میں سر گرم شدت پسند تنظیم داعش نے ایک یر غمال امریکی صحافی جیمز رائٹ کے قتل کی ویڈیو جاری کر دی ۔داعش نے کہا ہے کہ اس کے اس قدم کا مقصد امریکہ کو عراق میں مداخلت سے روکنا ہے ۔ وائٹ ہاوس کا کہنا ہے کہ ہم اس ویڈیو کی تحقیقات کر رہے ہیں اور اگر یہ ویڈیو اصلی ہے، تو ہمیں معصوم امریکی صحافی کے وحشیانہ قتل پر شدید افسوس ہے اور ہم ان کے خاندان اور دوستوں سے دلی تعزیت کرتے ہیں ۔ویڈیو کا عنوان" امریکہ کے لیے ایک پیغام" ہے جس میں دکھایا جانے والا شخص اپنے گھٹنوں پر جھکا ہوا ہے اور شدت پسند اس کا سر قلم کر رہے ہیں ۔یاد رہے کہ گزشتہ دنوں امریکی طیاروں نے داعش کے ٹھکانوں پر بمباری کی تھی ۔
daily_dunya
21.08.14